《少林足球》粤语原声字幕
林杰制作(littleninja@163.com)
影片开始
(休息室)
你畀张支票我算咩意思呀?要我踢假波啊?!
唔系 唔系 唔系 我系中间人 我只系受人所托啫
你想玩我吖定系想害我呀?
你唔好以为我冧咗 你就可以爬上去呀!
你谂都唔好谂呀!你同我睇清楚呀
“黄金右脚”系我唔系你呀!!你想扒我头?发梦呀!
我真系唔敢谂架 我最近手头紧
想抽啲佣金 你千祈唔好话畀人知呀!
你呢个败类!连狗都不如呀!
对唔住呀 锋哥 我走先嘞!
喂!(抵受唔住支票嘅诱惑 攞返张支票)
黄金右脚!黄金右脚!
(二十年后……)
强雄哥呀 你叱咤球坛二十年
自从黄金右脚射失咗十二码受咗伤之后
你就一直未逢敌手 噉其实……
我哋唔好再提啲唔开心嘅嘢
强雄哥呀 你队魔鬼队
连续五届超级杯都未输过㖞 有咩秘密呀?
秘密?边个系领队咪即系秘密咯
噉今年嘅超级杯应该志在必得啦!
你第一次做记者架?呢个问题重问?!
黄金右脚
哎 雄哥 雄哥 早晨!早晨!
早晨!
哎呀 雄哥 你只鞋污糟咗呀 我帮你擦干净佢呀
哎 唔使唔使唔使 我自己嚟(只脚踩喺头上)
雄哥呀 我去攞架车过嚟
雄哥呀 你咪话过 畀队波我带嘅?我得架!
我准备好架喇!我一定将佢哋训练到好似魔鬼队咁劲嘅!
你个样重可以带波咩?!收山罢啦
唔系 雄哥 你咪话……
我话啫!人系要面对现实架嘛
你睇你 而家只脚跛咗
(指住个肚上面‘黄金右脚’四个字)
你估你重可以靠呢四个字呃饭食呀?!
雄哥 我跟咗你咁多年 你今日同我讲啲噉嘅嘢?
我今日不likey 人系会变架嘛 你个样旧时好靓仔架!
你睇吓你 而家变成个衰样!哎 返乡下啦
我都养咗你廿年嘞 仁至义尽 饭盒钱唔少架!
强雄!你唔好太过分㖞!
廿年前你畀张空头支票我
叫我打假波 sin3到我摊摊腰!
如果唔系我今时今日会搞成噉?!
做咩呀?发烂鲊呀?大声啲吖!喂 听唔听到呀你哋?!
出便有记者呀 使唔使我叫佢入嚟呀?
你估我养你廿年呀?
我想揞住你把衰口咋!
你估你而家乞儿噉样 人哋会唔会信呢?!
你!
唔好嬲 唔好嬲
如果要怪嘅 就怪你自己----贪心啫!
返乡下啦!
讲多件事畀你听呀
敲跛你只脚嗰班人
都系我安排嘅!
(苦笑):嘿嘿……哈哈……哈哈……哈哈……
(饮啤酒):咩事咁大不了呀?
波 唔系噉射嘅
讲咩话?
我话 波----
“笨”唔系噉射嘅
应该系点射架?
一句说话----腰马合一
何为腰马合一?
腰马合一呢
喺我心目中浩气长存嘅已故伟大武术家
李小龙先生已经解释过架喇
但系如果你再想知多啲嘅 唔啱跟我学两堂功夫吖
学咩功夫吖?睇你个款 咪喺处扫地嘅?!
扫地只系我表面嘅工作 我真“正”身分系一位研究僧!
研究生?!
从事如何有效地发扬少林武功嘅研究工作
呢张系我嘅卡片
少林正宗大力金刚腿?
系呀 好大力架 (踢腿)
打打杀杀你揾过第二个啦 我受过高等教育嘅
错喇
你睇嗰个女仔 (手指前面行紧嘅一个靓女)
靓女又点啫?我系读书人呀
唔系 唔系 唔系 你睇你睇你睇你睇你睇…………噢………
YEAH!
如果佢识得少林派嘅轻功就唔使搞成噉啦
嗱 你睇你睇----
(表演少林轻功)
所以话 武功的确系——“神”!
小姐 有冇兴趣学功夫呀?
你黐线架!
你睇吓嗰便个师奶----
如果佢识得少林派嘅铁砂掌嘅话
泊车就唔使咁愁啦
所以话 武功的确系——“劲”!
靓女呀 有冇兴趣学——
得喇得喇 过主啦你!(趸低一毫子 执返收埋喺裤袋)
喂 呢毫子我都有份架㖞
咪咁扫兴啦 你又睇吓嗰便----
工头:你剪乜嘢你?剪樖树剪成年 唔使开工嘞 走呀!走呀!
对唔住!对唔住!
走啦!
如果嗰个工人识得少林派嘅独孤九剑嘅话
使咁哩唏咩?!
独孤九剑好似系华山派㖞!
天下武功出少林呀 听过未呀?!
功夫其实绝对适合男女老幼嘅
打打杀杀只系大家对佢嘅误解
功夫更加系一种艺术 一种不屈嘅精神
所以一直以来我都揾紧方法去将武功重新包装起上嚟
令到你哋啲星斗市民 对于武功能够有深一层嘅了解
够喇够喇
我未讲完㖞
差唔多喇 差唔多喇 我重有几个客要见 今日系噉先喇
喂!你把握“鸡”(机)会好㖞 跛嘅都可以练功夫架㖞!
跛咩呀跛?!跛你老母呀?
你个傻佬有咩资格话我跛呀?
对唔住!
系呀 我系跛呀!你吹咩?
你有冇得跛呀?!跛!
跛你老母呀!
咩呀?!咩呀?!吓鬼呀?!
喂!呢堆垃圾收唔收架?
唔收我畀第二个架喇?!
嚟嚟嚟!
爽手吖嘛!
咩呀?……
走呀!走啦!
喂!喂!喂!唔该!唔该!攞个雪柜攞上去
好啊 嚟吖 (一脚将冰箱踢上车)
哗 你只脚咁犀利架你!
(垃圾站)
垃圾站两毫呀
啊?!两毫?
里便又有杯又有碟
畀多一毫子吖 唔该
垃圾站冇呀 冇少架喇
走架喇 (叫工人)阿华 搬过去啲嘢
阿梅 给我来十个馒头!
(喺楼上将钢镬掟落嚟 阿梅用太极功夫接住镬)
(唱)哎——
太极功夫整馒头哩 惊天动地
馒头睇落又香又甜
好鬼想食
但见阿妹双臂好力
令到阿哥五体投地!
你……你做咩呀你?!
除咗唱歌,
我谂唔到其它方法
去表达我内心嘅兴奋同对你嘅仰慕
哗!好靓呀!
我不好看 你不要笑我
你睇啲馒头靓到呀!
嗯——哗!好食!
(吞咗一个馒头)喂 你正话招太极拳嘅移形换影……
是以柔克刚 四两拨千金
好 唔怪得呢啲馒头刚中有柔
硬中又有软 (又吞咗一个馒头)
馒头五毛钱一个 两个一块
咁贵嘅咩?!
系呀
所以话真系一分钱一分货
喂 我啱啱得五毫子喺身 过两日畀埋你得唔得?
唔得
好!学武之人讲句说话都洒脱啲架
查实我都系武林中人 畀吓面好唔好?
唔好
好!
我呢双名贵波鞋
原价两文嘅 见系你
就个半银钱 攞多你一个馒头算啦
我报警喇
好!(摆低馒头)喂!法律不外乎人情啫
哎呀 弊喇 靓女 我越睇你越靓添 (唱)哎!
你别唱了
(泼水)哎呀 你别再唱了
你把钱给我 赶快走吧
你要唱歌的话 到那边山上去唱
神经病才在这里唱歌呢
我唔同意呢位小姐嘅讲法
喺呢度唱歌 唔一定都系神经病嘅
我叫做酱爆
我从来没有放弃成为一个伟大嘅作曲家嘅理想
刚才听到呢位阿生唱嘅歌
热情奔放 创意无限
多谢!
唔好客气
燃点起我酱爆心中嘅一团火
我酱爆感觉到
喺呢个moment要爆嘞
猪肉佬:我猪肉佬何尝唔想成为一个伟大嘅舞蹈家?(起舞)
好!
你是不是吃饱了撑的?
站直了!手放下!脖子伸直!
你哋冚棒唥都黐线架!
做咩喺度跳舞呀?(食客继续食嘢)
你个死丫头一点用也没有!
我只不过是去做一下面膜
你把这里惹得乱七八糟的!真是贱骨头!
你个臭要饭的 你过来干什么?
你骂人不要骂得那么凶
我是来买馒头的 (攞咗个馒头)
喂!老板娘 馒头好了没有啊?
好了好了 等一下
那个臭要饭的有没有给钱啊?
(走夹唔唞)
给了
(拎起对鞋)这脏了吧唧什么东西啊?
还不把它给我扔了!
(某舞厅内)
大师兄!
大师兄!大师兄!大师兄!
得嘞!得嘞!得嘞!得嘞!
你哋做嘢啦 抹吓嘢啦唔该?!
大师兄 你见唔舒服咩?
擒晚饮大咗 个头好怫呀 又想点呀?
我想话你听 我醒喇
醒嘞咩?
醒嘞 我终于领悟到
如果要将少林功夫发扬去全世界 系要讲包装!
咩包装呀?
唱……歌
今日我嘅遭遇讲出嚟你都唔信嘅 我经过间馒头店㖞
唔好讲嘞!
唔系哩 少林功夫加唱歌跳舞 你话有冇得谂?
冇得谂!
你唔做过又点知啫?
唔好做!我劝过你脚踏实地架啦
呢度有份洗厕所嘅你咪做住先啰 唔好发梦喇
做人如果冇梦想 同啲咸鱼有咩分别呀?!
你鞋都冇一对 咪咸鱼一条啰?!学咩人讲理想吖?
噉又唔系呀 我心中嗰一团火系唔——会熄架!
吹咪熄啰?!唔熄?
熄咗可以挞返着啫
够喇!我有我嘅生活 你有你嘅挞火
总之你唔好烦住我啦!我重要揾食架 大佬!
哦 噉你当年苦练嘅铁头功
你忍心眼白白睇住佢荒废晒咯㖞?
错
呢十几年嚟我嘅铁头功从来未有一日荒废过!
阿飞!
老板
(攞啤酒樽扑大师兄个头)顶你个肺
听晚跳舞啲女诈晒型走晒喇 你重喺度懒懒闲?!
唔系哩 我谂过重绝嘅桥
咩桥呀?
就系少林功夫加唱歌跳舞
咩少林功夫呀?
(大师兄指向)
(练踢腿)
边度得呀?一个咁寡?!
一个够杀架嘞
不得!加埋你呀
我?!
(攞啤酒樽扑大师兄个头)顶你个肺
你铁头功嚟架嘛
听晚你唔好衰畀我睇呀 唔系我杀咗你呀!
知道!
大师兄 多谢你!
(大师兄同五师弟唱歌)
少林功夫醒!
五师弟:好好嘢!
少林功夫劲!
五师弟:系好“劲”!
我系铁头功!
五师弟:无敌铁头功!
你系金刚腿!
五师弟:我系金刚腿!(忍唔住笑)
认真啲吖!
五师弟:少林功夫好嘢!
真好嘢!
五师弟(又忍唔住笑):少林功夫好嘢!
真好嘢!
五师弟:少林功夫好“劲”!
冇得顶呀!
五师弟:我系金刚腿!
金刚腿!
五师弟:佢系铁头功!
*哗!哗……哗你个头啊!
你哋唱咩呀?唱到喊惊噉
啲歌词又鬼五马六!
丙:我呀 一句都听唔明白!
咪系啰 啲歌词边个作架?
丙:边个作架?
讲啊!
(大师兄用手指住)
五师弟:其实 创作嘅嘢呢 就好主观嘅
不过你哋嘅批评呢 我一定会跟进嘅
况且唱歌只不过系前戏咋噃
高潮就系少林嘅大力金刚腿同埋铁头功
(用木棍打五师弟个头)铁头功吖嗱!
一早话你啲歌词唔得架啦
五师弟:我唔系铁头功 嗰个先系铁头功
乙(继续用木棍打五师弟个头):铁头功吖嗱!
五师弟:都话……
乙(继续打):铁头功吖嗱!
丁(用凳打大师兄只脚):金刚腿吖嗱!
哎呀!嗰边金刚腿呀!
丁(继续打):重金刚腿?打你个金刚腿!打死你……
丙(举起自己只脚):我先系金刚腿 哈哈
乙(重打紧):铁头功吖嗱!
五师弟:你识唔识听中文嘅啫 都话嗰……
丙:(继续打)铁头功吖嗱!
五师弟:咁盲塞嘅你个人!
丙:(重想打)铁……(畀五师弟捉住佢只手)咩啊?想还拖呀?
五师弟(望到老板神情严肃):多谢晒 多谢晒
欢乐嘅时光过得特别快
又系时候讲拜拜喇
大家听返首歌先!music!
仆街呀!重扮嘢?!(又打)
重顶得到㖞 多谢晒!多谢晒!
跛你老母呀!
未打够呀?重想再打?
我应承过师父唔打交架
大佬呀 呢条友呢都OK戆居架㖞 啊?
但系你哋一定要道歉!
道歉!?我打你就应该 唔打你就悲哀!
丙:喂 唔好喐呀 你话唔打交架!
我唔系嚟打交架 我嚟踢波架
某人(起身):我顶你个……(呕吐)
喂 你使唔使咁夸张呀?做咩呀?
唔好意思呀 大佬 对唔住呀!
有冇一个几毫喺身呀?
丁:有!
三毫子!噉样系咪即系老笠呀?
系!乜你学螳螂拳架咩?
丁:玩过吓啦
噉唔好再侮辱少林武功嘞!
丁:哦
喂!你介唔介意揦高少少条裤 畀我睇吓你只腿呀?
我心情唔系几好 你要揦你自己揦
哦
(撩起裤脚)真系天生神力
好一只夺命香笄腿!
系少林派嘅大力金刚腿
功夫真系可以用嚟踢波!
功夫踢波有得谂咩?
有得谂!
系㖞 功夫踢波 好计㖞!
点解我一路谂唔到呢吓?!
咦?你咪嗰个跛佬?
我唔单止系个跛佬
我就系当年叱咤球坛嘅黄金右脚
今日系个足球教练
噉咪啱嘞 你教我踢波吖!
喂 咪住先
咪咩住?噉你又话有得谂?
*谂啫 噉你都要畀时间我谂得架嘛
冇时间喇 太阳落西山嘞
有得谂咪做喇 时间系唔会等人架!
喂 噉都要准备吓啩
我准备好晒架嘞 重争啲咩呀?!
起码都有对波鞋呀!
(甜在心馒头店)
你现在有钱赎回那对破鞋啦?
钱还没有 但是……
扔掉了!
扔掉啦?
当然啦 那对破鞋已经破得没法穿了
破是破 可是……
你快啲走啦!
(普通话)等一下老板娘出来 又要骂了
(周转身走)
喂!(将补返好嘅波鞋抛畀周)
(普通话)破的鞋没了 补好的有一双你要不要?
(夜总会 大师兄发脾气)
大师兄 你做咩呀?大师兄 你冇嘢吖嘛?
大师兄(喊咁口):我冇嘢!你想点呀?!
我终于谂到条绝桥可以将少林武功更加发扬光大嘅!
嗯?!
就系踢——波!
大师兄(揽住周大髀):畀条生路我吖!
你已经累到我畀人打 甚至乎炒鱿!
而家我重要洗厕所赔钱呀!
所以我系嚟打救你架!
唔好呀!你重打救得我唔够咩?
你唔好迫我!如果唔系我冚家跳楼死畀你睇!
死系唔可以解决问题嘅
你勇敢啲啦!你啲志气去晒边度啫?!
就当我冇志气!当我烂泥扶唔上壁!
唔该你再唔好揾我啦 你要揾嘅
揾其他师兄弟啦!唔该你!
唔该你唔好揾我啦!求求你呀!
(轻蔑):铁头功!
(周同去四师兄屋企 周敲门 门开)
四师兄 早晨!
喂 星哥早晨 咁耐唔见 有乜好路数呀?
介绍个猛人你认“塞”(识) 呢位系----
(门突然关上 撞到两人嘅面上 门开 四师兄换咗身西装)
喂!点称呼呀?
叫我阿锋得嘞!
锋哥呀嘛?喺财经界边个唔识阿锋哥吖?
你睇佢一身嘅IT look
阿锋哥系足球教练嚟嘅
足球教练吖嘛
喺足球界边个唔识阿锋哥啫!
我哋细细个睇阿锋哥踢波啦!
你系用对脚踢波架嘛?嗱 我冇讲大话啦 有咩捞先?
谂住揾你组队踢波啰
咩话?你揾我踢波?我半年冇嘢捞喇 你揾我踢波?
唔系呀 你当年嘅鬼影擒拿手 如果攞嚟做龙门……
鬼咩擒拿手吖?N年前嘅事喇!
师父死咗几耐我都唔记得嘞!
你听我讲啦 今次我哋系参加两年一度嘅超级杯
赢咗有一百万奖金架!
吓哗!所以我不留都话你系最醒目嘅
睇你捞到身光颈靓 你睇你靓到!
当年师父叫我哋将少林功夫发扬光大
而家攞嚟踢波都畀你两条仆街谂到?!
直情系!你睇吓你睇吓
当年我哋几师兄弟嘅合照 我一路都摆喺枕头底你就知我咩喇
喂 噉我哋就坐低慢慢咩喇!
(门又闩 两人又舐嘢!)
得闲call你哋呀 喂!预埋我㖞
(某公司大楼前)
喂 我唔得闲同你讲呀
几个客等紧 我又要睇住个市
秒秒钟几呀万上落架嘛!
(手机)喂 而家咩价?
啱啱个司机今日就放开假
啱啱呢今日系车几架车畀人哋!
重要啱啱我银包又攋低喺上面!
恕我请唔到你食饭喇 我真系好忙架!
(推自行车)行开啦!
考虑吓喇三师兄!
你当年嘅金钟罩铁布衫 如果攞嚟打后卫嘅话……
你……你重讲金钟罩铁布衫?
你睇吓 一天都系飞机呀 一街都系电脑呀!
而家咩世界呀?你醒吓啦!
所以我谂住用武功配合埋足球呢个新组合咯!
系呀!啲奖金好和味嘅!
我顶!你真系当我?
我几呀万上落 无端端要跟你班废柴去踢波!
唔好意思 你知我个人系咁直架喇!
重要无端端跟你条死跛佬去参加比赛!
原谅我系直呀!
最后重要无端端赢咗场比赛㖞
个或然率重低过零呀!
其实或然轮嘅嘢……
你个样就轮呢!
系或然率呀!简单啲嚟讲呢(扐出一文硬币)
就系 一系就公 一系就字
永冇中间架!中间嘅或然率咪零啰!
等我试吓
你扯呀!(硬币滚落地……)
我约咗人喺coffee shop食晏架!我好忙架!
我哋两个请你食碗嗱喳面再倾吖!
我……我几呀万上落
会走去同你走去食嗱喳面?
(两人畀赶走!三师兄耷低头睇到硬币居然系中间!)
(某超市)
呢位就系我六师弟 绰号“轻”功水上飘!
呢位系著名足球锋哥!
锋哥!你好!
乜飘呀?
“轻”功水上飘啊!
“轻”生你好!
咦 师兄 乜你谂住去踢波咩?
系呀!如果有埋你身轻如燕水上飘助阵
我哋上中二路嘅攻击够胆讲话冇破绽架!
你真系咁够胆?
系呀!
好呀!啊 呢处有冇减肥药卖嘅呢吓?
冇用架!
我呢只系感冒菌入脑下垂 减唔到架嘞!
自从师父过身之后 我就一路都系噉架嘞
而家莫讲话轻功啦 想行快步路都唔得!
肥就肥咗啲 不过问题——不大嘅
算啦 你睇吓我以前个样!
自从搞成噉之后 连女都沟唔到!
呢种心情你哋系唔会明架
我明 我又何尝沟到女啫!
唔系吖 报纸杂志话你好多女架㖞
(紧张):咩报纸杂志呀?
哎 对唔住 我又讲错嘢!
自从有咗呢只病之后 我都要成日失控!
你唔好理我 你走啦!
师弟!
畀啲信心自己啦!你“电”(掂)架
而家人人都叫我做猪肥腩
系得你叫我做师弟架咋
多谢!
中年妇人:猪肥腩
帮我扐红色嗰筒厕纸落嚟吖!
红色嗰筒呀!
(猪肥腩跌倒)
(某鱼市)
踢波?
系呀 二师兄!
你当年嘅旋风地堂腿如果攞嚟做后卫呀
我够胆讲句系……
毫无破绽吖嘛
你睇我依家噉样 重系旋风地堂腿咩?!
嗯 生疏少少唔紧要嘅
只要有斗志 武功就会返嚟架嘞!
系咩?
不过前排我见你重倒紧屎架
点解好哋哋又转做洗碗呢?
点解?点解唔系你哋问呀?系我问呀!
点解我老窦唔系李嘉诚呀?点解我生得咁靓仔 但系要甩头发?
你哋两个咁肉酸 但系冇甩头发?
点解人哋细嗰时有书读 而我细个时就畀个老坑迫住嚟练咩烂鬼武功!
练到依家喺呢度 洗碗!倒屎!
阿二师兄你冷静啲吖!其实命运始终掌握自己手嘅
冷静?!如果唔够冷静呀 我就一刀斩死你两个粉肠!冷静?!
(夜总会 厕所)
老板(攞起个啤酒樽扑大师兄个头):仆你个街!你坐喺度唔使做呀?闻唔闻到臭呀?
转头返嚟重有臭味 同我舐干净佢呀!
(各位师兄弟都睇紧以前张合照)
(镜头换到屋企)
喂!好嘢㖞呢处!样样都好齐全㖞
估唔到你喺地下扫地 居然可以喺五十九楼嘅天台住Penthouse 好有生活品位㖞!
而家呢啲噉嘅单位呀 好渴市架!我揾咗好耐都揾唔到呀
系 系个冷气喉嘈啲啫!唔拘!唔拘!喂!响你处隔多间房住得唔得呀?喂!喂!
(走上天台 坐喺隔篱)
算啦 你班师兄弟都冇只似样嘅!嚟唔嚟都罢喇 揾过其他人啰
*都系我唔好吖 讲唔过佢哋!
唔好噉讲 我噉嘅跛佬你都咁信任 多谢你就真!
(呢个时候猪肥腩第一个跑咗上来 其余几位师兄弟陆续上嚟 7个人嘅手扼埋一齐)
(训练场)
我会喺最短嘅时间 将你哋训练成为足球员!所以你哋要严肃认真!团结向上!
明白晒!踢波呀!(讲完将个波猛咁踢向天空 个波好耐至跌落嚟 )
三师兄(打电话):你听我讲好唔好呀?你站喺我立场谂吓 你会点嘞?噉咪系啰
哎!哎!我有电话入 等阵
哎 个波跌返落嚟喇!
你舍得落嚟嘞咩?等你个几钟头呀!等你个几钟头呀!(众人猛踢足球)
做咩呀?
踢波呀!!!
只波响嗰便呀!
你 企过嚟 你喺处射个波我睇吓
个波喺嗰便!
噉咪就系啰 个波喺嗰便嘞嘛 你连个波你都攞唔到 点踢波呢?
哎!其实踢波不外乎四个基本:传、停、带、射!
我明白!
你咪喐!你哋要由基本做起!
(开始训练其他人)
你嘅 控停!集中!集中!传!传!传呢便!嗱 你啲噉嘅假动作呢可以再假啲添
你差唔多喇 几假喇 假啲添 再假啲
教练 点解我冇份练呀?
哎 你只脚系好大力 但系你做唔到收放自如吖嘛
啊!下下将个波到上天 万一打架飞机落嚟 赔唔赔得起呀?
赔唔起!
噉咪系咯!肥聪呀 借你啲鸡蛋一用呀!
吓?
嗱 你能够将只蛋好似控波噉控得掂至讲呀!
好呀!嚟吖!
嚟!(鞋面 蛋碎)有难度架!
(六师弟扑埋嚟食鞋面啲鸡蛋)
超!算罢啦 六师弟你!(畀人拉开)
我只蛋!我只蛋呀!
总有一日还返畀你嘅!
*还你老尾!畀返只蛋我呀!
唔好分心 继续!
(唔小心抌喺条裤上便 肥膘又冲埋嚟 急中生智将蛋掟入三师兄口中 肥彪扑向三师兄)
Mark嘅要跟紧啲呀!点解畀人起到脚呀?射嗰个呀 用啲力呀 我都扑到喇
哗!好犀利呀!
佢一个人踢晒得啦
足球 唔系一个人可以踢得晒嘅
(经过刻苦训练之后同一个业余球队较量)
比赛三十分钟 中场冇休息 一切依足国际球例 我做球证 大家冇意见吖嘛?
傻啦 当年人称黄金右脚嘅锋哥 今日带一班年轻人嚟同我哋打场友谊赛
你重做埋球证添 系我哋嘅荣幸 (扼手)大家叫声锋哥吖!
众人:锋哥!
得喇得喇得喇 呢个后生仔呢之前同你啲队员有啲冲撞 噉咪所以谂住打场波
噉就切磋吓球技 以前嘅恩怨咪抹咗佢啰 佢哋好有诚意架
从佢哋整齐嘅制服 友善嘅眼神 我完全感受到嗰份诚意同埋体育精神
多谢
(裤内跌出一支扳手)
大家唔好紧张 我本身呢 系一个汽车维修员
呢个士巴拿系攞嚟上螺丝用 系好合理嘅
系嘅 系嘅
(裤内又跌出一支槌)
正如我头先所讲啦 我身为一个汽车维修员 有个槌旁身 亦都系好合逻辑架
得喇得喇 你哋球队嘅作风喺业余界都好出名 我完全明白
哦 呢啲只系虚名嚟啫 就好似浮云一样
好呀好呀 总之呀执生喇 大家揸吓手
(比赛开始之后 大家都畀尽执 最后球场有如战场一般)
好波!
呼叫基地 突然间受到密集嘅火力攻击 立即要求增援 立即要求增援!!!
起身!起身!快啲起身!快啲起身!做咩呀你?
好茅呀 你重唔吹鸡?
我系球证 我唔吹!
噉即系点呀?即系ung2我哋去死啫?
你!出场!(出示红牌)
你傻咗呀?
呢个系个考验!如果佢哋连呢一关都过唔到 以后就唔好再讲踢波!
噉都系踢波啫 你估打仗咩?
真正嘅比赛 就系打仗!
投降喇!投降喇!投降喇!我投降喇!
你够胆喽我斗波 而家波都未入 你就想褪轪?咪即系捻化我?
我唔掂嘞 我条腰骨断咁滞呀!求吓你当可怜我 畀我睇医生吖!
领队(除咗底裤):笠住佢呀!
吓?
你睇你几呀岁人 个样几狗!你有冇尊严呀?
我唔想再望到你 快啲笠住佢 然后睇医生吖!
我系好狗架 我猫尊严架 扐过嚟 (笠住个头 众人狂笑)
大师兄返嚟嘞!
讲咩话?
我感觉到 全部返晒嚟嘞!
(众人揾返少林功夫嘅感觉)
重有冇架撑?
众人:冇呀
*重有!
(几十只鞋飞向四师兄 畀四师兄一一接住)
(个波将个球门立柱打到扭曲晒)
哎呀!噉都唔入?
救命呀!(冇鞋挽屐走)
师兄:全靠你 我哋先有机会发挥得到
欢迎各位师兄弟归位!(叩头)
师兄:多谢你 (叩头)
你哋唔使客气 我要多谢大家就真!(跪地)
呢镬我发达喇!多谢晒!多谢晒!多谢晒!
眼镜们:我哋认输喇 求吓你畀次机会我 加入你球队吖
求吓你呀!求吓你呀!求吓你呀!……
(强雄在用特殊方法训练队员)
咁惊人爆炸力 魔鬼队攞世界冠军系迟早嘅事
(接电话)喂 边个话?个跛佬?
(带波队报名参赛 畀女服务员阻拦)
做咩唔得啫?
工作人员:唔好意思呀 先生!
僆妹 我打波你未出世呀 咩唔好意思啫?
工作人员:我哋负责人唔喺度呀
(赶到报名处)黄金右脚!乜你又喺度呀?
雄哥!
工作人员:雄哥 佢……
得嘞 得嘞 (打发工作人员走)
雄哥 我谂住带我队波嚟参赛 公开赛吖嘛 系人都有权报名架啦
哎!唔系系人都有权 我系委员会主席 我话有权你先有权 明唔明?
系㖞 系㖞
噉你个队系咩队呀?
嚟嚟嚟 过嚟过嚟 大家过嚟 叫阿雄哥!
队员:雄哥!
强雄(仔细端详各个队员):哈哈哈——呢队系极品嚟架㖞!我真系好想睇呀 咩名堂呀?
呢队叫做少林足球……
好 算 算 算 是但 是但 是但……你快啲报名 我真系好想睇佢哋
你有冇报名费呀?我同你畀埋
多谢!多谢!
哎!有乜所谓呀!我同你一世人两兄弟吖嘛 死跛佬!哎 我对鞋又污糟咗嘞
白色嘅易污糟嘅
噉应该点呀?
我帮你抹 我帮你抹
清洁我拿手呀 等我嚟呀!
粗重嘢我嚟啦
不如等我嚟
众人:(纷纷涌上)我嚟 我嚟 等我嚟 等我嚟 等我嚟!(抢走对鞋)
(强雄嘴喐喐 脚上 烂袜 露出半个脚趾)
(甜在心馒头店)
Hi!
你干吗?你是谁呀?你带我去哪儿啊?你一直都不讲话干吗?
我要回去了 明天还要……
(入咗一间商场)
乜你咁耐架?
对唔住 等多一阵呀 好快呀 好快!
(带阿梅睇衫)
试试看
不不不 我是看用什么材料做的
那摸摸看
会把它弄脏的
没关系
不不不
来 摸吧 来!
不用了
(揿住阿梅嘅手喺件衫上面)
怎么样?
挺滑的
我送给你
摸了就可以了
我告诉你 我明天要去踢足球
是吗?
我一定红透半边天的!但是如果没有你帮我把这个鞋补好 可能我都不踢球了
你对我是多重要 你知道吗?你喜欢什么 快告诉我 我很快就可以送给你
你要是红了 就送我一双波鞋吧
这个太没有问题了吧 但是我觉得你也应该有点自信!
其实你是很漂亮的 武功又高强 简直是完美!
但是不要老低着头头发挡着脸
来来来 来吧 看着我 看着我 看着我 看着我 看着我 看 多漂亮!
真的吗?
是啊
哦
(一只乌蝇喺阿梅面前嗡嗡叫 一个耳光打在阿梅面上)
是苍蝇吗?
是 还没有打 (又一巴)
打到了吗?
打到了
对不起呀 把你的手都弄脏了
没事 你是最漂亮的 你知道吗?
(阿梅岌头)
你知道吗?
知道 知道了
我真地很感谢你呀 (拥抱阿梅)你知道吗?
工作人员:喂!你去边呀?你话应承帮我手做嘢我先畀你带条女嚟威架咋㖞
唔好睇咁耐呀 我孭镬架 快搞掂佢吖!
你先走吧 我再去找你啊 好吧
(开始洗地)(普通话)要有自信啊 你是最好的 你知道吗?
(外围赛赛场１)
我好钟意呢件衫呀
我好钟意对袜呀
不如我哋调换着好吗?
好呀 好呀
唔好玩啦 衰仔 未见过大场面?放松啲 平时练波一样得喇
嗱 阵间会有好多观众同记者架 同啲记者笑吓 畀啲摄影机影吓我哋 同啲群众热情打吓招呼
多谢人哋支持我哋 多谢你哋!
多谢晒!
队员:多谢你哋!……
多谢!多谢大家嘅支持!多谢!
扫地嘅咋噃!
(掴咗大师兄一巴)扫地唔系观众呀?!多谢晒你哋!
唔——好——嘈——啦!
喂!个场咁细 重空“寥寥” 你又话……
外围赛系噉架嘞!嗱 所以我哋要畀心机 打入决赛!
好!!打入决赛!打入决赛!……
唔——好——嘈——啦!
(细声)打入决赛!打入决赛!……
(扫把从天而降)
少林足球队?睇吓呢个 睇呢个 哈哈 睇嗰个 睇嗰个 哈哈哈!!
(球证吹鸡 向大师兄出示黄牌)
咩事呀?唔食得烟呀?(捺熄烟)
哈哈哈哈哈哈!
(一脚射球 球入)
呀呀呀呀呀呀!
做咩呀?(自言自语)冇理由嘅 幻觉嚟架啫
(拔脚怒射 球又入)
做咩啫你?
*唔使惊 幻觉嚟架啫 睇嚟我哋山西豆腐队要出真功夫嘞
(冲上嚟 二人对视 )
又做咩啫你?
(又入一球……)
唔好噉啦你哋 我想踢波呀!
(强雄打紧高球)
雄哥 电话
幻觉嚟架啫 吓我唔倒嘅
(连人带球畀射入球门)
咩话?!四十比零?!
(少林队一路过关斩将)
(接受访问):冇错 我哋学嘅系少林武功 所以话武功的确系dang 系冇得顶!
我哋好低调嘅
(抢咪):重有 我要多谢我嘅父母同埋师父!虽然佢哋已经过咗身 但系我重要多谢我好朋友阿梅!
阿梅 系我呀 阿梅!你见点呀?食咗饭未呀 阿梅?
(美容店门口)
李健仁:靓女 你嚟揾我呀?
我想……
李健仁:唔好讲啦 放心交畀我啦
(记者争相采访少林队)
记者(普通话):可不可以现场给我们观众表演一下啊?
可以 可以 肥仔聪!一、二、三!(肥仔聪飚咗上天)
有没有再有一个?可不可以再表演一个呀?
可以 可以
(各师兄弟换新波鞋)
慢慢!慢慢!唔好咁急!慢慢拣!(仆亲)
各位师兄弟 从今日开始 我哋要同呢拃旧鞋讲拜拜呀!
(众人将鞋向上掟 鞋掉低碛落众人头上)
哎 你们不要乱扔东西好不好?
对不起 对不起……
HI!
阿梅?!
干嘛?
哗!你今日好精灵嘅喎
少少啦
都唔少哇 好梗啊
好看吗?
哇 我话个消息畀你听喎 我啲踢波赢晒了 你知唔知呀?
我知道 在电视上都看到你们了 恭喜你!
送给你……(递畀阿梅一双新买嘅波鞋)
谢谢你啊
我现在介绍我的朋友给你 哇 犀利呀!嚟 介绍个朋友你识!
你系咪鬼呀?
喂 佢系自己人嚟噶
阿嫂嚟呀?
咪咪咪 我上次同你哋讲做太极馒头嗰个妹呀!
哦!
就系佢!
阿嫂喎极品嚟喎
梗系喇
成块床板放喺膀嗰头 几十岁嚟都未见过
系呀 合了两晚上才做了2块
两块呀 哈哈...
好犀利哇 夜麻麻冇带出来啊 吓死几多人喇
咪呀 睇来做场法事 唔事嘅嘛
稳阵啲 用绳绑起佢 扔下海
你以后唔食鱼了?
你哋唔讲笑喇 人家女仔嚟咖嘛
没关系 没关系 你随便随便
佢系个女仔 好玩得噶喇
阿梅 摆个性感姿势畀大家睇吓
做咩啫你?
你别碰我!
嬲哇?
冇嬲
对不起
开吓玩笑得嘅嘛
我知道开玩笑嘛
对不起 真的 我没有什么...
你不要这样子嘛
那...那你为什么要这样?
你不要再碰我!老板娘...
你...你搞什么鬼呀你!我刚出去打一会麻将 你看你把自己搞的 人不像人鬼不像鬼 你要不要脸了你 你害不害臊啊你
喂 好了哦!
阿梅想要怎么样有她自己的权利 你可以尊重别人吗?我觉得她今天很漂亮啊
系呀!你话佢唔靓呀?
唔好太过分喇!
我骂她关你们什么事?你们是什么狗东西?
他们是我朋友 他们说的也是我想说的 我觉得我现在我很漂亮 我也很喜欢我现在这个样子 你要是不喜欢看的话 你可以走开
嘿嘿嘿...你知不知道你在跟谁说话呢?
我在跟你说话 你是一个没有人情味的老板娘
他妈的 你...你敢打我?你造反了你?你以为你自己是谁呀?
我就是我 我是阿梅
我...我告诉你妈去
阿梅 好嘢!
阿梅呀 其实我哋玩啫嘛 你唔好怪我哋呀!
我而家知晒啦 其实你好靓嘅
系呀系呀
真的吗?
我觉得 我今天特别不像以前的阿梅
是啊 现在的阿梅已经是一个很自信的女孩子!
跟你说一件事情
什么?
我喜欢你
我也喜欢你呀!
那我们之间是爱情吗?
你……你是开玩笑吧?
我是认真问你的 真的
那当然不是爱情 我们－－永远都是好朋友!那不是更好吗?
没什么
那 那你以后也常常来找我啊!鞋子破了 我还可以帮你补
不会的 鞋子破了 我就把它扔掉
我们都要向前看嘛 我永远都不要再穿破鞋子!
不要这样子嘛 干吗?你哭啦?你不要这样子嘛
我明白了 谢谢你
(跑返去甜在心馒头店)来来来 大家一块儿喝酒吧!来来来 干杯!
赢埋呢场 我哋就打入决赛!
决赛!
但系千祈唔好轻敌!
轻敌!
我哋玉面双飞龙并唔系话浪得虚名嘅!
想入决赛?问过我哋先!
(两人带球飞速喺六师弟身边闪过)
有冇咁快呀?!
吊威吔架咋吓哗?
(少林队最终赢得比赛)
(雄哥别墅)
雄哥 早晨!
哎 早晨!早晨!过嚟坐!过嚟坐!啊 你个死仔真系呀 一世好命呀 噉都畀你揾队好嘢
托赖!托赖!
喂!其实你啲咩铁头功呀 心口碎大石呀 大笪地嘢嚟啫
哈 噉都可以打入球场嘅 好嘢 好嘢 好嘢!嗱 闲话少说嘞
(递张支票畀)决赛嗰日唔好打 全队过晒嚟!喂 呢次唔系空头支票嘞 你可以cash咗先签合约架
咁大笔数目 真系打跛脚都叹唔晒呀
梗系啦!我同你一世人两兄弟吖嘛!
多谢晒㖞 雄哥 不过我怕受唔起㖞
咩意思呀?你以为我怕咗你呀?喂 我见你队波几有噱头 想大家一齐做大佢咋㖞!
做人就心胸广阔啲 向前看 唔好咁记仇 OK?
雄哥 其实我真系冇记仇 后生嗰阵唔生性 所有嘅嘢都系自己攞嚟嘅
超!你喺度扮嘢呀?喂!我睇通晒你架嘞 你会唔贪?!
(笑)真系畀你睇通晒 唔单止系我 我哋成队波都贪 不过唔系你呢张支票 全国冠军 球场见!
(少林队去参加决赛 路经甜在心馒头店 落车)
唔该!唔该!唔该!
阿梅!
死咗喇!
佢点死架?
畀我打死架!
我唔信 阿梅武功咁好 凭你打死佢?!佢一定系死得好冤枉架!
噉你想点呀?
我要同佢——报仇!(一拳打穿门板)
(立即变脸 满脸堆笑)傻啦!讲吓笑啫 佢未死 不过佢唔喺度做架喇
点解呀?
唉 话明我哋呢度系甜在心馒头架嘛!
呢个傻女唔知点解突然之间整嘅馒头又苦又咸 搞到冇晒生意呀 我都系被迫炒佢架咋
又苦又咸?
系呀 啊 呢位大侠贵姓呀?揾佢咩事呀?
(睇手中嘅决赛门票)冇事嘞
(小声)黐线!
(怅然 喺地下执起一个馒头 脑海中阿梅嘅泪水滴喺啲面中……)
(嗌)喂!够钟开波喇
(决赛开始 体育场异常墟冚)
老世呀 今日谂几多球呢吓?
要赢唔一定要入波架 (担住雪茄)我重有啲更激嘅方法
(比赛开始 射球 几次射球都畀对方守门员稳稳接住个波 惊讶到跪地)
冇可能
哼哼哼哼哈哈哈 啊 估唔到美国呢只新药真系咁激
(镜头转到回忆中 魔鬼队队员畀注射药之后 变得强壮无比)
*重有球证、旁证 足协 足总 叔伟 全部都系我嘅人 点同我斗呀?
冇问题!
耶!
好嘢!
掂呀!
冇得“顶”呀!
*界外球?兜头噉踢落去直情系蓄意伤人 你判界外球 点做球证呀你!
(回过头对住强雄)强雄!你家下打波定打人架?
我系打人呀 你吹呀?我就要打到你队人好似你个跛佬一样残废!残废!残废!!
同我斗?哈哈哈!
(转过头 一个担架抬咗过嚟 四师兄瞓喺上面)
唔好意思呀各位 我要唞唞呀
唔紧要嘅 你个人行开咗啫 精神永远都会喺返度架
四师兄带上墨镜 全体队员向他敬军礼 比赛继续进行
*前面让开 我嚟
*你哋冲!
(魔鬼队队员厉害异常 少林队几兄弟连续受伤)
啊——!
有冇搞错呀!(对住裁判)噉都唔吹?
(裁判睇咗睇表 吹响上半场结束嘅哨声)
哈 上半场都打到半死嘞 下半场打咩呀?收皮喇!你下半场打乜嘢呀?
强雄手下:噉重有得睇架?哎!使唔使我一阵间落去跳返part舞顶住呀?
跳舞都唔轮到你跳啦 系我跳!(跳舞)
你班仆街!(冲上前同魔鬼队主力斗法 两人旗鼓相当)
喂喂喂喂喂喂!做咩呀?喂喂喂!
行开 行开!(扐出黄牌)你哋梗系唔想踢定嘞
(黄牌畀人抢走)边个?边个?(转身)有冇人见到?(中咗一拳)哎呀!够胆喺我面前打!哎呦!
(中场休息中 少林队更衣室 众队员伤痕累累)
队员哎呀 唔好咁大力呀!
队员我都够茅架啦 佢重茅过我!
(缠纱布)估唔到我铁头功一世英明 临老至畀人爆缸
(六师弟瞓得好nam4)
岂有此理!我一早预咗强雄会出蛊惑嘅 势估唔到玩到咁尽架啫!
魔鬼队冇咁犀利嘅 肯定系啪咗针或者系食咗药架啫
我唔理佢哋食咗咩都好!我哋都要尽力踢埋落去!最后我哋会赢架!
我屋企火烛呀 我要去救火呀!
喂!
对唔住 我阿妈突然间早产 我一定要返去帮手呀!
叫你阿妈迟啲先早产 场波踢咗一半 你点走得架啫?
边系踢波架啫?!攞命嘅!
(跪地)喂!唔系喂 当我我求吓你!喂!你唔好走喂
(跪下)当我求返你 你唔好求我呀 你畀我唞阵先喇!
唔好呀 喂!(异常沮丧)
冷静啲
冷静啲!冇错 佢讲得好啱 无论任何情况 我哋都要打赢呢一场比赛!
而家我哋得返八个人 如果重有任何人受伤离场嘅 呢场波我哋就输咗嘞 佢哋嘅杀人射球 我哋一定要顶住!
点顶呀?你顶一球 我顶三球呀
你讲咩你?!(搉大师兄头壳)
哎呀!(两人打咗起上嚟)
冷静啲!冷静啲!冷静啲!
咪嘈!唔知我顶唔顶到呢?
(下半场哨声响起)
嘿!少林罗汉阵!
啊?摆阵呀?
(魔鬼队一球将罗汉阵打破 音乐消失)
唓!不堪一击!
顶得住吗?
队员顶得住
喂 阿珍呀
电话那头:田鸡呀
系呀 呢二十年嚟 我有句说话一直想同你讲嘅 其实……我爱你!
我哋噉样系咪残忍啲呢?
强雄手下:唔系呀
唔系呀?
唔系呀
噉就再残忍啲呀!
兄弟 上!
唔系呀哗!喂 小心呀 两个上!
睇住呀!
搞错呀?
哎呀!
哎!
啊呀啊啊啊!
继续!(对)死咗未呀你?唔好扮嘢啦!
咦?呃你唔到添 冇事 (好困难噉企起身 只脚已经肿晒)
时间无多喇!出绝招喇!
绝招?
(魔鬼队出绝招 杀人射球 三师兄牺牲咗)
搞掂!早叫你收皮啦 重喺度揼波钟 赢咗!
(魔鬼队嘅队员厉害异常 裁判吹黑哨 少林队好多球员都受咗伤 局势极为不利)
少林队 嗱 你哋依家得返七个人 如果你冇后备球员入替嘅话呢 我就要正式终止呢场比赛 判你哋输架喇
(少林队球员悲痛欲绝)
重有冇后备?
(无奈摇头)
(强雄庆贺 裁判正要吹哨 阿梅出现……)
还有我 我是少林队的候补 我来当龙门
(众人瞠目 将阿梅拉埋一二角)
你为什么弄成跟外星人一样?
我不会剪头发 剃光了比较快一点呀
那这是干什么呢?
我想帮你们比赛呀!
你怎么帮呀?你快点回去火星吧!地球是很危险的!
我真的能帮你 你相信我 让我试一试好不好?
不行!
真的!你看 你看 你的鞋都破了 穿这个吧
(原来系嗰双旧鞋 多咗好多补丁)
(阿梅登场 耷低头走去球门 唔小心撞亲喺门柱上 )
哈哈哈哈!
(阿梅圹吓头走到门前 同对方守门员企埋一齐 少林队全都羞愧地耷低头 )
哈哈哈哈哈哈哈哈
对方守门员(普通话):在那边!
(跑返少林队球门 哨声响起)上去!
好!(球落喺魔鬼队脚下)哎呀!
强雄和手下:哈哈哈哈哈哈哈哈!
小心啊!
哗!
啊!好!(奋力拍掌)
有冇搞错呀?点会噉嘅?点会噉架?
强雄手下:老世 你小心啲呀!
我小你家姐咩?
强雄手下:老板!老板!
(强雄喺台阶滚落 撞喺栏杆上)
(少林队赢咗比赛)
(看台上 领奖台前 众人将举至空中欢呼)
(走到奖杯前 举起奖杯)
(看台上万人欢呼鼓掌 将手搭喺阿梅肩上 定格 成为报纸新闻嘅图片)
新闻题目:少林精神战胜魔鬼 勇夺全国足球冠军
报纸嘅另一面写住:魔鬼队服用禁药 魔鬼队全体队员终身停赛 班主强雄被判入狱五年 )
(几个月后嘅公路上 众人皆武)
(美国《时代周刊》封面:同阿梅嘅相片 功夫情侣 掀起功夫运动热潮)
(剧终)
影片结束
此为更新版本 再见!
林杰制作(littleninja@163.com)